《晚过陈峰廨酒边怀旧》
宋代·董嗣杲

相过失喜晚炊香，同坐閒曹况味长。
江日下山云半赤，淮柑离土叶全黄。
殊乡酒味聊濡口，吊古诗章易刺肠。
忆得旧邀梅院醉，万灯环锦阁新装。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。